«Real» futbol klubi hujumchisi Krishtianu Ronalduning agenti Jorjye Mendesh Xitoy klublaridan biri portugaliyalik futbolchi uchun 300 million yevro, 31 yoshli o‘yinchining o‘ziga esa – yiliga 100 million yevro mablag‘ taklif etgani haqida gapirib berdi, deb yozadi Tribuna.uz. «Biroq pullar – bu hammasi emas. «Real» — bu uning hayoti», - deya futbolchining agenti so‘zlaridan iqtibos keltiradi Sky Sport Italia. Ma’lumot uchun, yaqinda o‘zinining to‘rtinchi «Oltin to‘p»ini qo‘lga kiritgan Ronaldu noyabrda madrid klubi bilan shartnomasini 2021 yilgacha uzaytirdi.